75. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Τ.4544/859/Α0019 της 12/28 Δεκ. 1990 (ΦΕΚ Β΄ 825) (Διόρθ. σφαλμ. στο ΦΕΚ Β΄ 71/14-21991) Καθιέρωση ενιαίου βιβλίου καταχώρισης τελωνειακών παραστατικών εγγράφων. Έχοντας υπόψη: 1.Τις διατάξεις της παρ. 2 του άρθρ. 133 του Νόμ. 1165/1918 «Περί Τελωνειακού Κώδικος». 2.Την σχετική πρόταση της Ομάδας Εργασίας για την υποστήριξη του μηχανογραφικού συστήματος των Τελωνείων. 3.Την αριθ. Υ1140/1051173/1390/9.7.90 Κοινή απόφαση του Πρωθυπουργού και του Υπουργού Οικονομικών «περί ανάθεσης αρμοδιοτήτων στον Υφυπουργό Οικονομικών» (ΦΕΚ 420/Β/10.7.90), αποφασίζουμε: Άρθρ.1.-1.Από 1.1.1991 καταργούνται σ’ όλα τα Τελωνεία της χώρας τα ειδικά βιβλία στα οποία καταχωρίζονται τα τελωνειακά παραστατικά έγγραφα της κατ’ έτος διαχείρισής τους. 2.Εξαιρούνται της ανωτέρω κατάργησης τα βιβλία καταχώρισης των: -Δηλωτικών εισαγωγής -Αιτήσεων εναποθέσεως εφοδίων (μόνο για τα Τελωνεία Πειραιά) -Πρωτοκόλλων-Πράξεων Τελωνειακών Παραβάσεων -Αιτήσεων Δ.Ε.Τ.Ε. τα οποία εξακολουθούν να καταχωρίζονται στα ειδικά προς τούτο προβλεπόμενα βιβλία. 3.Μέχρι νεωτέρας ρυθμίσεως, τα Π.Ε.Α.Ε., Α.Π.Α.Ε., Α.Δ.Υ.Α. και οι Ταχυδρομικές Διασαφήσεις εξακολουθούν να αριθμούνται ως ισχύει σήμερα. Άρθρ.2.-1.Από 1.1.1991 όλα τα τελωνειακά παραστατικά έγγραφα της κατ’ έτος διαχείρισης των τελωνείων, πλην εκείνων των παρ. 2 και 3 του προηγουμένου άρθρου της παρούσης, καταχωρίζονται, κατ’ αύξοντα αριθμό αρίθμησής τους, σε Ειδικό Βιβλίο που καθιερώνεται με την παρούσα, με την ονομασία «ΒΙΒΛΙΟ ΚΑΤΑΧΩΡΙΣΗΣ ΤΕΛΩΝΕΙΑΚΩΝ ΠΑΡΑΣΤΑΤΙΚΩΝ ΕΓΓΡΑΦΩΝ». 2.Το ανωτέρω βιβλίο με κωδικό Τ.01.11 διαλαμβάνει: -Την ημερομηνία καταχώρισης -Τον αύξοντα αριθμό καταχώρισης -Το είδος ή διάκριση του παραστατικού εγγράφου. -Τον αύξοντα αριθμό του δηλωτικού εισαγωγής ή τον αύξοντα αριθμό και ημερομηνία του προηγούμενου τελωνειακού καθεστώτος εφόσον τα εμπορεύματα είχαν προηγουμένως υπαχθεί σε κάποιο καθεστώς. -Το ονοματεπώνυμο του αντιπροσώπου του παραλήπτη που καταθέτει το τελωνειακό παραστατικό. -Τη χώρα αποστολής ή προορισμού κατά περίπτωση ή προκειμένου περί διαμετακόμισης το τελωνείο προορισμού των εμπορευμάτων. -Τον αριθμό των δεμάτων κλπ., το καθαρό βάρος, την αξία, την εμπορική περιγραφή και τον κωδικό της Σ.Ο. των εμπορευμάτων. 3.Στα Τελωνεία που εφαρμόζεται το σύστημα πληροφορικής (μηχανοργάνωση) επιτρέπεται, όπως η συνεχής, κατ’ αύξοντα αριθμό αρίθμησης των παραστατικών περί των οποίων η παρ. 1 του άρθρ. 1 της παρούσης, καταχώρισής τους, ενεργείται αντί από το κατ’ ανωτέρω βιβλίο καταχώρισης, από το σχηματιζόμενο βιβλίο συρραφής του εκτυπούμενου από τον Η/Υ κάθε Τελωνείου φύλλου. Άρθρ.3.-Τα για τη διεξαγωγή της ταμειακής υπηρεσίας των Τελωνείων τηρούμενα βιβλία δεν θίγονται από την παρούσα απόφαση. (Μετά τη σελ. 202,30(β) Σελ. 202,301 Τεύχος 1144-Σελ. 23 - 358 Τελωνειακός Κώδικας 30.Β.α.74-75 - 359 30.Β.α.75 Τελωνειακός Κώδικας 